CELEX: 32016R1398
Language: et
Date: 2016-08-19 00:00:00
Title: Komisjoni rakendusmäärus (EL) 2016/1398, 19. august 2016, millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

20.8.2016   
            
            
               ET
            
            
               Euroopa Liidu Teataja
            
            
               L 227/1
            
         KOMISJONI RAKENDUSMÄÄRUS (EL) 2016/1398,
   19. august 2016,
   millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga (1), eriti selle artikli 11 punkti b,
   ning arvestades järgmist:
   
               (1)
            
            
               Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnesoleva määruse alusel 22. mail 2003. aastal väljaspool Iraaki asunud rahaliste vahendite ja majandusressursside külmutamist.
            
         
               (2)
            
            
               12. augustil 2016 otsustas ÜRO Julgeolekunõukogu sanktsioonide komitee ÜRO Julgeolekunõukogu resolutsiooni 1483(2003) punktide 19 ja 23 alusel eemaldada kaks üksust nende isikute ja üksuste loetelust, kelle suhtes tuleks kohaldada rahaliste vahendite ja majandusressursside külmutamist.
            
         
               (3)
            
            
               Seepärast tuleks määruse (EÜ) nr 1210/2003 III lisa vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesolevaga muudetakse määruse (EÜ) nr 1210/2003 III lisa vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. august 2016
      
         
            Komisjoni nimel
         
         
            presidendi eest
         
         
            Välispoliitika vahendite talituse direktor
         
      
   
   
      (1)  ELT L 169, 8.7.2003, lk 6. Määrust on viimati muudetud nõukogu määrusega (EL) nr 131/2011 (ELT L 41, 15.2.2011, lk 1).
   
      LISA
      Määruse (EÜ) nr 1210/2003 III lisast jäetakse välja järgmised kanded:
      
                  (a)
               
               
                  
                     
                                 „65.
                              
                              
                                 IRAQI OIL TANKERS COMPANY (teise nimega IRAQI OIL TANKERS ENTERPRISE). Aadress: P.O. Box 37, Basra, Iraak.“
                              
                           
               
            
                  (b)
               
               
                  
                     
                                 „171.
                              
                              
                                 STATE OIL MARKETING ORGANISATION. Aadress: P.O. Box 5118, Khanat Al-Jaysh, Bagdad, Iraak.“